text: Hårdt kvæstet bilist stadig i livsfare
  19 januar 2014 kl. 07.45
  En 48-årig bilist er stadig i livsfare efter en voldsom trafikulykke ved Øster Lindet i Sønderjylland lørdag.
  Han kørte frontalt sammen en bil, der kørte i hans vejbane. Den 26-årige fører af den modkørende bil blev dræbt på stedet.
  Den hårdt kvæstede 48-årige blev fløjet til behandling på Odense Universitetshospital. En kvindelig passager kom lettere til skade og blev kørt til behandling på Kolding Sygehus.
  Ulykken skete på Tøndervej mellem Jels og Øster Lindet. Det er en lang, lige landevej.
  